শেহতীয়া কেইটামান দিনত তিনিচুকীয়া জিলাৰ বিভিন্ন ভিতৰুৱা অঞ্চলত আলফা (স্বা)ই ব্যাপক ধন সংগ্ৰহৰ অভিযান অব্যাহত ৰাখিছে বুলি জানিব পৰা গৈছে। প্ৰধানকৈ চাহ বাগিচাৰ মালিকপক্ষলৈ ধন দাবী পত্ৰ প্ৰেৰণ কৰাৰ কেইবাটাও ঘটনা পোহৰলৈ আহিছে। কিছুমান কৰ্তৃপক্ষই আলফা স্বাধীনৰ এই ধন দাবীৰ ঘটনাৰ বিষয়ে আৰক্ষীক অৱগত কৰিছে যদিও বহুতে নিজৰ নিৰাপত্তাৰ শংকাত ইয়াক গোপনে ৰাখিছে বুলিও কিছুমান সূত্ৰই দাবী কৰে। আৰক্ষীৰ এটা সূত্ৰই আমাক জনোৱা মতে যোৱা ২৩ নৱেম্বৰত চাম ডাং চাহ বাগিচাৰ পৰিচালকলৈ আলফা (স্বা)ই এখন ধন দাবী পত্ৰ প্ৰেৰণ কৰাৰ অভিযোগ তেওঁলোকে লাভ কৰিছে। আলফাৰ পত্ৰখনত বাগিচাৰ কৰ্তৃপক্ষক এক কোটি টকা দাবী কৰা বুলিও সূত্ৰটোৱে জানিবলৈ দিয়ে। কানহ পথাৰ চাহ বাগিচাৰ পৰিচালকলৈও আলফাই ৪০ লাখ টকা দাবী কৰি ধনদাবী পত্ৰ প্ৰেৰণ কৰা বুলিও একেটা সূত্ৰই জনায়।
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
